王太后，槐里人，母曰臧儿 臧儿者，故燕王臧荼孙也 臧儿嫁为槐里王仲妻，生男曰信，与两女 而仲死，臧儿更嫁长陵田氏，生男蚡、胜 臧儿长女嫁为金王孙妇，生一女矣，而臧儿卜筮之，曰两女皆当贵 因欲奇两女，乃夺金氏 金氏怒，不肯予决，乃内之太子宫 太子幸爱之，生三女一男 男方在身时，王美人梦日入其怀 以告太子，太子曰：“此贵徵也 ”未生而孝文帝崩，孝景帝即位，王夫人生男 史记---外戚世家